Antonio d’Almeida

Antonio d'Almeida eller Almeyda 麥安東 Mai Andong (født 1557 i Trancoso ved Viseu i Portugal, død 17. oktober 1591 i Shiuchow i Guangdong i Kina) var en portugisisk kinamisjonær tilhørende jesuittordenen. Han virket for det meste i Shiuchow, på en av de fem misjonsstasjoner som pater Matteo Ricci opprettet i Kina.

Pater d'Almeida reiste ut fra Lisboa på skuten Relíquias den 10. april 1584, ble presteviet 25. mars 1585 i Goa i India, og ankom Macao den 8. oktober 1585. Han gjennomgikk den grundige men strevsomme prosess å lære deg kinesisk, noe han sammenlignet med å bli som et kinesisk barn, i behov av å lære seg alt.Dino Luca: The Chinese Language in European Texts: The Early Period, National Taiwan Normal University, Taipei, s. 68, ISBN 978-1-137-50291-0 (e-Book)Brev 10. februar 1586 til Duarte de Sande, Avvisi della Cina et Giapone del fine dell'anno 1586..., Milano, Pacifico da Ponte, 1588), 6  Han dro inn til Kanton i oktober samme år. Han havnet etter noen andre posteringer i Shiuchow. 

Nokså mange av de europeiske misjonærer slet med å tilpasse seg Ming-Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble tidlig syke; hele 51 døde før de var fylt femti år, som pater d'Almeida som bare ble 35 år.Kaijan Tang (som viser til Pfister: Notices biographiques). Kaijan Tang: Setting Off from Macau: Essays on Jesuit History during the Ming and Qing dynasties, Jesuit Studies, Leiden, Boston: Brill (2016), s 5, ISBN 9789004305519

Se også
 Liste over kinamisjonærer tilhørende jesuittordenen

Referanser

Kategori:Portugisiske katolske prester
Kategori:Portugisiske jesuitter
Kategori:Jesuittmisjonærer i Ming-Kina
Kategori:Katolske misjonærer
Kategori:Personer fra distriktet Guarda